Foto: Getty Images Yevropa Chempionlar Ligasida 2022/23 yilgi mavsum yakunlandi. Istanbulda o‘tgan finalda «Manchester Siti» «Inter» bilan to‘qnash kelib, Rodrining yagona goli evaziga tarixiy g‘alabani qo‘lga kiritdi. «Shaharliklar» o‘z tarixida ilk bor Yevropaning tengsiz klubiga aylandi, shuningdek, trebl qayd etdi. Gvardiola jamoasi bu mavsumda APL va Angliya Kubogida ham g‘olib chiqqandi. YeChL. Final  Manchester Siti — Inter 1:0  10 iyun, Otaturk nomidagi Olimpiya stadioni  Gol: Rodri (68).  Manchester Siti – Ederson, Ake, Diash, Akanji, Stounz (Uoker, 82), Gundo‘g‘an, de Bryuyne (Foden, 36), Grilish, Silva, Rodri, Holand.  Inter – Onana, Dumfris (Bellanova, 76), Darmian (D’Ambrozio, 84), Acherbi, Bastoni (Gozens, 76), Dimarko, Brozovich, Chalxono‘g‘li (Mxitaryan, 84), Barella, Jyeko (Lukaku, 57), Martines.  Ogohlantirishlar: Barella (59), Lukaku (83), Holand (90+2), Onana (90+2), Ederson (90+4).